didaktisk poesi
Store norske leksikon,Språk og litteratur,Litteraturvitenskap,Sjangerlære,lyrikk
Didaktisk poesi, læredikt, er diktning som ser det som sin viktigste oppgave å gi praktisk eller etisk rettledning. Didaktisk poesi kan omfatte ordtak, munnhell, gnomiske linjer og lignende som er lette å huske og lære.
Horats' «utile et dulce» kan tjene som beskrivelse av mye didaktisk poesi. Den gavner og behager ved å forklare og dernest ved å gi personlige opplevelser av det som forklares. Tendenslitteraturen kan i noen grad sees på som didaktisk, men begrepet er oftest begrenset til diktning med en moral. I nordisk litteratur er Håvamål et eksempel på moralsk belæring i dikterisk form. I moderne tid har sosialrealismen ført med seg læredramaet eller lærestykket og lærediktet. Les mer i Store norske leksikon lyrikk didaktikk etikk